́ва, гла́съ є҃: ́достію всѝ пра́зднуемъ дне́сь па́мять великому́ченикѡвъ, пѣ́сньми и пѣ́ньми прославля́юще сп҃са хрс̑та̀, на землѝ удиви́вшаго ст҃ы̂я своя̂ чудесы̀ и бл҃года́ти разли́чными исцѣле́ніи, къ ни́мже взыва́юще ра́достнѡ рце́мъ: ра́дуйтеся, я́кѡ благода́ть пріе́мшіи на стра̂сти разли̂чныя: ра́дуйтеся, я́кѡ кро́вію ва́шею всели́стеся въ вѣ́чную жи́знь: ра́дуйтеся, ско́ріи послу́шатели су́щихъ въ ско́рбехъ, и ѿ напа́стей избавля́ющіи ѻте́чество ва́ше, бг҃опрія́тне бори́се съ глѣ́бомъ, моли́теся гдс̑еви, поми́ловатися душа́мъ на́шымъ